钦定古今图书集成/明伦汇编/氏族典/第082卷 > 吴文企
## 钦定古今图书集成/明伦汇编/氏族典/第082卷 > 吴文企

按《景陵县志》：“文企，字幼如，万历戊戌进士。初授南户
部主事，榷武林北新关，减杂税。出守宁波郡，抗法不
私。丁艰，补湖州守，迁饶南副使，不赴。台章交荐，奉命
兵备，署关西守、苑马司两印。凡平凉、固原间兵饷皆
有纪律。未几，调宁夏兵粮，兼督学政。忽梦幢幡鼓吹
来迎，遂整衣冠端坐而逝。”